Адамашна ч1ог1а ницкъ хуьлуш, берриг нохчашна т1ебазбелла болу даккхин зенаш хуьлуш чекхбелира. Дукха къонахий д1абаьхьира цо. Т1аьххьра а нохчашна къордийра и т1ом. Мел летарх цхьана а кепара парг1ато хуьулуш яцара царна. Росси йоккха пачхьалкх яра, эскарш дукха дара цуьнан. Цул сов, нохчий 1ехабеш, ахчанаш луш бухабохура паччахьан 1едало. Ярташкахула буьйлабелла лелаш Бартинскийн хьоладай бара, ахча доькъуш. 1850 –чу шарна ерриг Жима Нохчийоь т1емашций, ахчанций яьккхира паччахьан 1едало. Майранаш, къарлурбоцурш лома хьала бахара. Цигара хьелаш хала дара: шело, мацалла, т1ом. Тахана маре елла йисина 1аш йолу зуда- кхана юха а юьсура.